ભારતના સંરક્ષણ પ્રધાન નિર્મલા સીતારમને રફાલ યુદ્ધવિમાનોની ખરીદી માટે ફ્રાંસની સરકાર સાથે થયેલી ગર્વનમેન્ટ ટુ ગવર્નમેન્ટ ડીલ મામલે કોંગ્રેસ દ્વારા કરવામાં આવેલા ભ્રષ્ટાચારના આરોપોને રદિયો આપ્યો છે. સીતારમને કહ્યું છે કે રફાલ ફાઈટર જેટ્‌સની સરખામણી બોફોર્સ સોદા સાથે કરો નહીં. રફાલ ડીલમાં કોઈ ગોટાળો થયો નથી. મહત્વપૂર્ણ છે કે ફાંસની સરકાર સાથે ભારત સરકારે ૩૬ રફાલ જેટ્‌સની ખરીદીનો સોદો કર્યો છે.ભારતીય વાયુસેનાને છેલ્લા ઘણાં વર્ષોથી યુદ્ધવિમાનોની તાતી જરૂરિયાત છે. ફ્રાંસની રફાલ કંપની પાસેથી રફાલ યુદ્ધવિમાનોની ખરીદી માટે ભારત સરકારે ફ્રાંસની સરકાર સાથે કરાર કર્યા છે. ૩૬ રફાલ યુદ્ધવિમાનોની ખરીદીના સોદામાં કોંગ્રેસ તરફથી ભ્રષ્ટાચારના આરોપો થઈ રહ્યા છે. ત્યારે સંરક્ષણ પ્રધાન નિર્મલા સીતરામને રફાલ ડીલમાં ભ્રષ્ટાચારના આરોપોને ફગાવીને કહ્યું છે કે કટકીકાંડથી પ્રભાવિત બોફોર્સ તોપોનો સોદો અને યુદ્ધવિમાનોની ખરીદી વચ્ચે સરખામણી થઈ શકે નહીં.. આમા કોઈ ગોટાળો થયો નથી. સીતારમનને પત્રકારોએ સવાલ કર્યો હતો કે રફાલ ડીલના હાલ પણ બોફોર્સ સોદા જેવા થશે.. ?